Den jødiske bydelen i Třebíč

Den jødiske bydelen i Třebíč i Mähren i Tsjekkia er en av de best bevarte i sitt slag i Europa. Den ble i 2003 oppført på UNESCOs verdensarvliste. Under samme oppføring på verdensarvlisten finnes den tilhørende gravlunden og St. Procopius-basilikaen like ved. UNESCO fremholder oppføringen som en påminnelse om den fredelige sameksistens mellom kristne og jødiske kulturer som fantes i Europa fra middelalderen og frem til 1900–tallet.UNESCOs begrunnelse for oppføringen på verdensarvlisten Den jødiske bydelen er et minne om de kulturelle tradisjoner som knytter seg til jødisk diaspora i Sentral-Europa.

Den jødiske bydelen befinner seg på den høyre og nordlige bredd av Jihlava. Den inneholder 123 hus og to synagoger. Gravlunden ligger et lite stykke nord for sentrum.

Den jødiske befolkning talte i 1890 ca. 1 500 innbyggere, men var i 1930-årene redusert til ca. 300. Under den andre verdenskrigen ble hele den jødiske befolkning deportert av nazistene. 

 Referanser 

 Eksterne lenker 


Kategori:Verdensarven i Tsjekkia
Kategori:Jødedom